200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp

PAUB TXOG KOJ COV CAI

Kev Mob Lub Cev Tsis Taus Txoj Cai

OFCCP Tiv Thaiv Cov Tib Neeg uas 

muaj Mob Lub Cev Tsis Taus ntawm 

Txoj Kev Cais Saib Tsis Taus Neeg

1. Txoj kev cais saib tsis taus neeg tom chaw

haujlwm vim yog los ntawm tus ib tug neeg

muaj mob lub cev tsis taus yog dabtsi?

Kev cais saib tsis taus neeg tom chaw haujlwm uas yog 

los ntawm ib tus neeg muaj mob lub cev tsis taus feem 

ntau tshwm sim thaum ib lub chaw ua haujlwm ua yam 

phem rau ib tug ua haujlwm los yog ib tug neeg muaj kev 

txawj txaus tuaj tso ntawv xav ua haujlwm rau ib qho kev 

ua haujlwm dabtsi vim hais tias tus tib neeg ntawd muaj 

los thaum ub muaj ib qho mob lub cev tsis taus, los yog 

raug muab saib tias nws muaj ib qho mob lub cev tsis 

taus. Kev cais saib tsis taus neeg tom chaw haujlwm uas 

yog xam raws ib tug neeg tus mob lub cev tsis taus tej 

zaum yuav tshwm sim thaum uas ib lub chaw haujlwm 

cov kev caij tswj kev ncaj ncees los yog lawv cov txheej 

txheem tau muaj tej yam kev cais saib tsis taus neeg yam 

uas tsis yog txhob txwm rau cov neeg uas muaj mob lub 

cev tsis taus.

2. Kuv cov cai yog dabtsi?

Koj tsis muaj feem yuav raug txwv tsis pub tau haujlwm,

raug tab plaub, raug txo haujlwm, raug tshem tawm 

haujlwm, raug them nyiaj tsawg, los yog rau ua phem 

tsis zoo rau vim hais tias koj muaj ib tug mob lub cev tsis 

taus, los yog muaj keeb kwm muaj ib tug mob lub cev 

tsis taus, los yog vim hais tias koj lub chaw haujlwm saib 

koj zoo li koj muaj kev mob hlwb los yog lub cev puas 

ntsoog uas kho tsis tau lawm. 

Yog tias koj yog ib tug neeg ua haujlwm uas muaj ib tug 

mob lub cev tsis taus koj muaj feem thov tau, thiab lub 

chaw haujlwm yuav tsum muab, “txoj kev yoog raws 

siab” los tso cai koj ua koj txoj haujlwm. Txoj kev yoog 

raws siab yuav tsum muab rau koj los ntawm lub chaw 

haujlwm tsis li ces yog tias lawv ua li ntawd yuav nyuaj 

los yog raug nqi hnyav heev. 

Zoo ib yam xws li, yog tias koj yog ib tug neeg tso ntawv 

nrhiav haujlwm uas muaj ib tug mob lub cev tsis taus, 

lub chaw haujlwm yuav tsum muab txoj kev yoog raws 

siab rau koj thaum lub caij txheeb cov ntawv tso nrhiav 

haujlwm rau koj mus ua ntawv thov haujlwm thiab saib 

lawv puas yog koj rau txoj haujlwm ntawd. Rov hais dua, 

lawv yuav tsum muab txoj kev muab kev yoog 

raws siab tsis li ces nws yuav nyuaj heev los 

yog raug nqi hnyav heev.

3. OFCCP puas tswj saib cov kev cai

lij choj txwv tsis pub muaj kev cais

saib tsis taus neeg uas yog vim

muaj mob lub cev tsis tau?

Tswj saib. OFCCP tswj saib tshooj cai Section 

503 ntawm txoj cai Rehabilitation Act. Tsab 

cai no hais tias muaj kev yuam cai raucov 

chaw haujlwm uas ua lag luam nrog rau Nom 

Tswv Loj los mus cais saib tsis taus cov neeg 

tso ntawv nrhiav haujlwm thiab cov neeg ua 

haujlwm vim yog lawv muaj mob lub cev tsis 

taus. Qhov no txhais tau hais tias cov chaw 

haujlwm no yuav sis tsis tau qhov kev cais saib 

tsis taus koj thaum uas lawv txiav txim yuav koj 

tuaj ua haujlwm, muab koj tshem tawm haujlwm, 

them nyiaj haujlwm, muab txiaj ntsim kev pab, 

muab luag haujlwm rau koj ua, nce haujlwm rau 

koj, muab koj tshem tsis pub ua haujlwm, cob qhia 

ua haujlwm, thiab lwm cov kev ua ub no ntawm lub 

chaw haujlwm. 

4. OFCCP tiv thaiv dabtsi?

OFCCP tiv thaiv txoj cai rau cov neeg tso ntawv nrhiav 

haujlwm thiab cov neeg ua haujlwm ntawm cov 

chaw haujlwm uas txais haujlwm ntawm Nom Tswv 

Loj los ua thiab lawv cov chaw txais haujlwm ntawm 

lawv mus ua. Qhov no yog xam nrog rau hauv cov 

neeg ua haujlwm rau cov tsev txhab nyiaj, cov chaw 

haujlwm khiav computer, cov chaw haujlwm ntim 

nqaij, cov khw muag khoom, cov chaw haujlwm tsim 

khoom, cov chaw haujlwm txheeb nyiaj txiag, thiab cov 

chaw haujlwm tsim vaj tse, thiam lwm cov.

Lub Ntsiab Lus Txhais txog Kev Mob 

Lub Cev Tsis Taus 

5. Lub ntsiab lus txhais txog “kev mob lub cev

tsis taus” yog dabtsi?

Koj muaj feem muab xam tau hais tias koj yog ib tug 

neeg uas muaj mob lub cev tsis taus yog tias koj muaj: 

• ib tug mob rau lub cev los yog lub hlwb puas uas txwv

ib tus neeg ib qho los yog ntau qhov kev mus ua tau 

tej yam loj nyob rau hauv lub neej; los yog

• yeej muaj ntaub ntawv khaws tseg hais txog tej yam 

mob li ntawd. 

Thiab koj muaj feem xam tau hais tias koj yog ib tug 

neeg uas muaj mob lub cev tsis taus yog tias koj “raug 

Ua Ntawv Foob Kev Tsis Txaus Siab

17. Kuv yuav ua li cas yog tias kuv ntseeg hais tias

kuv lub chaw haujlwm tau cais saib tsis taus kuv

vim hais tias kuv muaj mob lub cev tsis taus?

Koj muaj feem ua ntawv foob kev tsis txaus siab mus rau OFCCP. 

Koj tsis tas yuav paub meej hais tias koj lub chaw haujlwm yog ib 

lub chaw haujlwm txais haujlwm ntawm nom tswv loj los ua los 

yog ib lub chaw txais ntawm lawv es koj li mam ua tau ntawv 

foob kev tsis txaus siab. 

18.Kuv yuav ua ib daim ntawv foob tsis txaus siab rau

OFCCP yog yuav ua li cas?

Tej zaum koj yuav foob hais qhov tsis txaus siab txog kev ntxub 

ntxaug los ntawm:

• Muab ib daim ntawv thov ua kom tiav thiab siv Internet

muab xa mus rau OFCCP lub vas sab; los yog

• Tuaj tim ntsej tim muag tuaj muab ib daim ntawv thov ua

kom tiav nyob rau ntawm OFCCP lub hoob kas; los yog

• Muab daim ntawv ua tiav lawm xa ntawv mus, xa e-mail

mus, los yog muab fax mus rau OFCCP lub hoob kas ntawm

ib cheeb tsam uas saib xyuas lub chaw uas qhov kev iab

liam kev cais neeg saib tsis taus tau tshwm sim.

Daim ntawv thov muaj nyob hauv Internet ntawm https://

www.dol. gov/ofccp/regs/compliance/pdf/pdfstart.htm

los yog cov uas muab zwm ua ntaub ntawv muaj nyob rau tas 

nrho OFCCP cov hoob kas. Yog koj mus nrhiav lub hoob kas 

nyob ze koj tshaj, mus saib OFCCP cov hoob kas uas muab 

teev tseg nyob rau ntawm: www.dol.gov/ofccp/contacts/

ofnation2.htm.

Koj yuav tsum nco ntsoov xee npe rau koj daim ntawv thov 

uas koj ua tiav lawm. Yog tias koj tsis xee npe rau, OFCCP yeej 

tseem txais koj cov lus tsis txaus siab tiamsis OFCCP ib tug 

neeg xwj yuav hais kom koj xee npe rau daim ntawv thaum 

uas koj tuaj xam phaj. Cov Lus Tsis Txaus Siab uas iab liam 

txog kev cais saib tsis taus neeg uas muaj lub hauv paus los 

ntawm kev mob lub cev tsis taus yuav tsum muab foob mus 

ua ntej 300 hnub txij ntawm lub hnub tim uas qhov kev cais 

saib tsis taus neeg tshwm sim, tsis li ces lub sijhawm los ua 

ntawv foob yuav tau muab txuas ntxiv yog tias muaj kev tsim 

nyog txaus.

19. Kuv lub chaw haujlwm puas muab kuv tshem tawm

haujlwm, txo haujlwm, los yog muab kuv saib yam tsis

zoo npaum lwm tus yog tias kuv ua ntawv foob kev

tsis txaus siab?

Tsis tau. Nws yog ib qho yuam cai rau koj lub chaw haujlwm los 

mus pauj kua zaub ntsuab yog tias koj ua ntawv foob tsis txaus 

siab los yog koom tes rau ib qho kev xwj paus ntsis. OFCCP cov 

kev cai tswj tiv thaiv koj ntawm kev tab plaub, kev hem, kev teev 

ua phem, kev raug haub, los yog kev pauj kua zaub ntsuab yog 

tias koj tawm suab hais koj txoj cai.

20. Kuv puas tuaj yeem foob hais qhov tsis txaus siab 

nrog OFCCP thiab Equal Employment Opportunity 

Commission (EEOC)?

Tau, yog tias koj ua ntawv foob ob lub OFCCP thiab EEOC tibsi, 

koj cov lus tsis txaus siab yuav raug muab xwj los ntawm ib lub 

koomhaum uas muaj txoj cai los xwj. Muaj tej zaum, OFCCP 

thiab EEOC yuav txiav txim los ua haujlwm ua ke mus xwj txog 

koj cov lus tsis txaus siab.

Feem ntau OFCCP yuav tuav cov lus tsis txaus siab uas tau ua 

ntawv foob rau cov chaw haujlwm txais haujlwm ntawm nom 

tswv loj los ua uas iab liam kev cais saib tsis taus neeg vim tias 

muaj mob lub cev tsis taus. Tiamsis, feem ntau OFCCP yuav tuav 

cov lus tsis txaus siab uas tau ua ntawv foob rau cov chaw 

haujlwm txais haujlwm ntawm nom tswv loj los ua thaum uas 

lawv pom tias tej zaum muaj tej kev cais saib tsis taus neeg uas 

pheej raug ib pawg neeg ua haujlwm los yog cov neeg tso ntawv 

nrhiav haujlwm, thiab cov uas iab liam kev cais saib tsis taus 

neeg raws li ntawm ib tus neeg txoj kev nyiaj pojniam txiv neej 

los yog seem pojniam txiv neej twg, kev mob lub cev tsis taus, los 

yog cov qub tub rog uas muaj kev tiv thaiv lawm. Feem ntau, 

OFCCP yuav tuav cov kev tsis txaus siab rau cov chaw haujlwm 

txais lag luam ntawm nom tswv loj los ua uas iab liam kev cais 

saib tsis taus neeg raws li ib tug neeg hais txog, tham txog, los yog 

qhia txog kev them nyiaj ua haujlwm.

21. Yuav muaj dabtsi tshwm sim yog hais tias muaj ib qho

kev txiav txim hais tias kuv yog ib tug neeg raug lub

chaw haujlwm cais saib tsis taus neeg?

Tej zaum koj muaj txoj cai los txais kev pab daws teeb meem uas 

muab koj tso rau ib qho chaw uas koj muaj feem nyob yog tias 

txoj kev cais saib tsis taus neeg tsis tau tshwm sim hlo li. Tej 

zaum koj muaj txoj cai los mus tau haujlwm ua, nce haujlwm, 

rov tau haujlwm dua, los yog rov muab tso txoj haujlwm qub. 

Thiab tej zaum koj muaj txoj cai los txais cov nyiaj lawv them yav 

tag los, them rau tom ntej, nce nyiaj los yog ob peb qho ntawm 

cov kev pab daws teeb meem ntawm no ua ke. Ntxiv mus, yog 

tias OFCCP txiav txim hais tias lub chaw txais haujlwm ntawm 

nom tswv loj los ua los yog cov chaw txais ntawm lawv los ua 

haujlwm tau cais saib tsis taus neeg, OFCCP muaj cai los mus 

tshawb nrhiav kom lub chaw ua haujlwm raug txwv los yog 

muab tshem tawm ntawm txoj kev xam tseg rau nom tswv loj 

pub haujlwm rau lawv ua los yog kom lub chaw haujlwm cov 

ntawv txais haujlwm los ua muab lawv cov ntaub ntawv hloov 

kho tshiab los yog muab xuam tseg. 

Yog xav paub ntxiv:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Thov ceeb toom hais tias daim ntawv teev cov lus tseeb no muab ib co lus qhia tawm

rau sawvdaws. Nws tsis yog los siv mus hloov chaw txoj cai muaj tseeb thiab cov kev 

cai tswj hais txog txoj kev pab cuam uas tau muab piav qhia nyob rau hauv no.

Muab kho tshiab Lub Cuaj Hli Ntuj 2016

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
lwm tus pom tau” hais tias koj muaj ib tug mob rau lub cev los 

yog lub hlwb uas yeej txwv ib tus neeg ib qho los yog ntau qhov 

kev mus ua tau tej yam loj nyob rau hauv lub neej, los yog “raug 

lwm tus pom tau” hais tias koj yeej muaj ntaub ntawv khaws 

tseg los yog muaj keeb kwm muaj tej yam mob li ntawd tab 

txawm hais tias koj ho tsis muaj ib tus mob zoo li ntawd. 

6. Ib co kev piv txwv ntawm ib qho kev mob lub cev 

tsis taus yog dabtsi?

Cov kev mob rau lub cev uas tau muab teev tseg rau hauv qab 

no feem ntau yog cov uas yeej muab xam tias yog ib qho mob 

lub cev tsis taus:

Mob ntshav qab zib Kis kab mov

Mob kheej xaws HIV Dig muag

Mob qaug dab peg

Cov kev mob rau lub hlwb uas feem ntau muab xam tau tias 

yog kev mob lub cev tsis taus yog muab xam nrog rau, tiamsis 

ho tsi huvsi rau, cov kev mob xws li:

Tej yam mob loj txog kev nyiaj siab ntxhov plawv

Mob Tej Tsam Zoo Tej Tsam Phem

Mob Puas Hlwb

Mob ceeb ntshai tej yam yav tag los

Mob kev xav nruj nraim yuav ua thiaj tsis ntshai thiab tsis txhawj

7. Qhov hais tias “yeej txwv ntau yam kev” yog 

txhais li cas? 

“Yeej txwv ntau yam kev” txhais hais tias feem ntau koj tus mob 

txwv koj rab peev xwm los mus ua tau tej yam dabtsi tseem 

ceeb hauv koj lub neej yog tias muab piv txwv rau coob cov tig 

neeg. Koj qhov kev mob tsis tas yuav los txwv, los yog muaj 

feem ntau heev los yog yuav txwv koj hnyav heev los ua tau tej 

yam tseem ceeb hauv lub neej es li mam raug muab xam hais 

tias “yeej txwv ntau yam.” 

Muab piv txwv, yog tias koj taus pw li ob xoob moos tauj ib 

hmos xwb vim tias koj muaj tus mob bipolar disorder tiamsis 

ib tus neeg twg mas pw yim xoob moos tauj ib hmos ces koj 

yeej raug txwv ntau yam ntawm txoj kev pw lawm. Tej yam 

phem tshwm sim ntawm cov tshuaj noj uas muaj feem xam tau 

hais tias yuav los qhia paub tias saib ib tus neeg twg raug kev 

“yeej txwv ntau yam kev” los tsis yog. Nyob rau hauv txoj cai, 

tsis yog txhua txhua tus mob yuav muab xam tias yog ib qho 

mob lub cev tsis taus. 

8. Qhov hais tias “ua tej yam tseem ceeb hauv lub 

neej” yog dabtsi?

Ntawm no yog ib feem ntawm cov lus teev txog tej yam tseem 

ceeb hauv lub neej:

Pom kev Kev Tu Yus Tus Kheej 

Noj haus Pw tsaug zog 

Mus kev Sawv ntsug 

Nqa khoom Hnyo cev 

Hais lus Ua pa 

Kev kawm Nyeem ntawv

Muab siab rau Siab xav 

Txuas lus Siv Tes Taw Ua Tej Yam

Thiab ntxiv mus, tej yam tseem ceeb hauv lub neej yog xam 

cov kev siv lub cev ua tau tej yam, xws li hauv lub nrog cev 

tseem siv tau:

Lub Nrog Cev Txoj Kev Tiv Thaiv Kab Mob

Mob Kev Hnov Lub Cev Tshwj Xeeb

Tej Yam Hauv Nrog Cev thiab Daim Tawv Nqaij

Nrog Cev Tej Nqaij Loj Hlob Taus

Lub Nrog Cev Qhov Chaw Zom Khoom Noj Haus

Plab Hnyuv Hauv Nrog Cev 

Lub Tsib 

Hlab Ntsha Hlwb Hauv Nrog Cev 

Paj Hlwb 

Kev Ua Pa Hauv Nrog Cev

Hlab Ntsha Hauv Nrog Cev 

Hlab Ntsha Plawv Hauv Nrog Cev 

Cov Khoom Lim Dej Hauv Nrog Cev 

Kev Ntshav Khiav Hauv Nrog Cev 

Kev Lim Kua Phem Hauv Cev 

Pob Txha Hauv Nrog Cev 

Chaw Yug Menyuam Hauv Nrog Cev

9. Kuv puas tseem raug muab xam tias yog neeg 

muaj mob lub ces tsis taus yog tias kuv qhov 

mob yog ib yam uas tshwm sim tsis paub muaj 

caij los yog twb tsis mob ntxiv lawm?

Tseem raug. Ib qho mob uas tshwm sim tsis paub muaj caij, los 

yog twb tsis mob ntxiv lawm ces xam tau hais tias yog ib qho 

kev mob lub cev tsis taus yog hais tias nws txwv ntau yam ua 

tsis tau rau hauv lub neej thaum lub cev ua tau. 

Tso ntawv nrhiav haujlwm

10. Kuv puas yuav tau qhia kuv qhov mob lub 

ces tsis taus thaum uas kuv tso ntawv nrhiav 

haujlwm es kuv thiaj li mam tau kev tiv thaiv?

Tsis tau. Koj yeej raug tiv thaiv ntawm txoj kev cais saib tsis taus 

neeg lawm tab txawm koj yuav qhia cov ntsiab lus no los tsis 

qhia. Tiamsis, yuav kom koj tau txoj kev yoog raws siab, koj yuav 

tsim qhia koj lub chaw haujlwm uas koj yuav mus ua haujlwm 

txog qhov koj xav tau kev yoog raws siab. Tej zaum lub chaw 

haujlwm yuav xav tau cov ntsiab lus hais txog koj tus mob lub 

cev tsis taus lawv li mam muab tau kev yoog raws siab rau koj.

11. Ib lub chaw haujlwm puas muaj feem kom kuv 

mus kuaj mob?

Yog tias koj tso ntawv nrhiav haujlwm, lub chaw haujlwm yuav 

tsis muaj feem hais kom koj teb cov lus hais txog kev mob 

nkeeg los yog mus kuaj mob ua ntej lawv muab txoj haujlwm 

rau koj. Tej zaum ib lub chaw haujlwm yuav noog koj hais tias 

saib koj puas ua tau txoj haujlwm thiab saib koj puas yuav xav 

ua txoj haujlwm, yam uas yuav tau los yog tsis tau txoj kev lawv 

muaj kev yoog raws siab rau koj. 

Tom qab lawv muab txoj haujlwm rau koj, tej zaum lawv yuav 

kom koj ua tej yam ua ntej tso, xws li:

 • kuaj mob kom dhau tso, los yog 

 • teb tej lus txog kev mob nkeeg. 

Tas nrho cov neeg ua haujlwm uas ua tib txoj haujlwm yuav 

tsum teb tib co lus noog los yog mus kuaj tib yam, tsis yog cov 

neeg ua haujlwm uas muaj mob lub cev tsis taus nkaus xwb. 

Feem ntau, thaum uas koj tau haujlwm lawm thiab pib ua 

haujlwm, ib lub chaw haujlwm tsuas noog tau cov lus txog kev 

mob nkeeg nkaus xwb los yog yuav tsum kom kuaj mob yog 

hais tias:

 • lub chaw haujlwm xav tau cov ntaub ntawv mob nkeeg los 

pab txhawb koj qhov kev thov kev yoog raws siab, los yog

 • lub chaw haujlwm ntseeg tau hais tias koj yeej ua tsis tau 

txoj haujlwm kom tau zoo los yog ua tsis tau raws kev nyab 

xeeb vim hais tias yog koj qhov kev mob nkeeg.

12. Kub lub chaw haujlwm yuav tswj kuv cov ntaub 

ntawv mob nkeeg li cas?

 Txoj cai yuav tsum kom tas nrho cov ntaub ntawv mob nkeeg 

uas muab khaws cia txwv tsis pub lwm tus paub txog thiab 

muab tso nyias txawv nyias chaw khaws ntaub ntawv mob 

nkeeg ntawm lwm cov ntaub ntawv ua haujlwm.

Kev Thov Kev Yoog Raws Siab 

13. Kev thov “kev yoog raws siab” yog dabtsi?

“Kev yoog raws siab” yog ib qho kev txhim kho los yog hloov 

tshiab rau ib txoj haujlwm los yog lub chaw haujlwm los yog 

txoj kev siv raws li txhua tus siv los yog tej yam tshwm sim 

ntawm txoj kev ua tau txoj haujlwm uas tso cai rau tus neeg tso 

ntawm nrhiav haujlwm los yog tus neeg ua haujlwm uas muaj 

mob lub cev tsis taus los mus tso tau ntawv ua haujlwm, los ua 

cov luag haujlwm ntawm lub chaw haujlwm, los yog tau txais 

cov txiaj ntsim kev pab thiab txoj kev cib fim ntawm txoj kev 

ua haujlwm. Ib qho kev yoog raws siab yuav tsis hloov cov kev 

ua lub luag haujlwm tseem ceeb. 

 Koj qhov “kev yoog raws siab” tej zaum yuav txawv ntawm cov 

uas muab rau lwm cov neeg ua haujlwm los yog cov lwm cov 

neeg tso ntawv nrhiav haujlwm ua. Qhov no yog yeeb vim txoj 

kev yoog raws siab mas nyob rau ntawm tus mob lub cev tsis 

taus ho yog dabtsi tiag thiab hom haujlwm yog dabtsi tiag. 

Qhov kev yoog raws siab, tsis hais tias ho yog dabtsi los tsis 

yog, yuav tsum tsis raug nqi tshaj uas tsis tsim nyog los yog 

yuav los ua kev tab kaum rau koj lub chaw haujlwm. Koj lub 

chaw haujlwm muaj feem los xaiv hom kev yoog raws siab uas 

yuav muaj muab; tiamsis, qhov kev yoog raws siab yuav tsum 

siv tau raws li hais. Muab piv txwv, koj lub chaw haujlwm yuav 

xaiv muab ib tus ntaiv nce tiamsis ho tsis muab ib lub cav 

thauj nce theem tsev los pab daws txoj kev siv nkag tau rau 

hauv lub chaw haujlwm.

14. Ib co kev piv txwv ntawm “kev yoog raws siab” 

uas muab tau thaum lub caij yuav neeg ua 

haujlwm thiab tom qab ntawd los pab neeg ua 

txoj haujlwm yog dabtsi?

 Txoj kev yoog raws siab yeej muaj ntau hom. Peb tau teev ib co 

kev yoog raws siab rau hauv qab no lawm.

 • Muab tej ntaub ntawv sau zwm ua tej hom uas sawvdaws 

muab tau los siv, xws li muab luam kom loj, muab ua Braille 

rau cov tsis pom kev, los yog muab kaw lus mloog. 

 • Txhim kho los yog hloov cov sijhawm ua haujlwm.

 • Muab cov neeg nyeem ntawv los yog cov neeg txhais lus tes taw. 

 • Muab cov kev nrhiav neeg ua haujlwm, kev xam phaj, kev 

xeem los yog kuaj, thiab lwm txoj hauv kev tso ntawv nrhiav 

haujlwm nyob rau tej chaw uas sawvdaws mus siv tau 

 • Muab cov neeg khiav haujlwm cov rooj sab laj tso rau tej chaw 

uas sawvdaws mus siv tau.

 • Muab los yog hloov tej khoom siv thiab tej twj siv. 

 • Txhim kho los yog hloov cov kev tswj thiab tej txheej txheem 

khiav haujlwm.

 • Hloov lub chaw ua haujlwm raws li yam uas yuav txhim kho 

txoj kev siv tau zoo dua.

15. Kuv yuav thov txoj kev yoog raws siab li cas?

Nws tsis muaj ib tus txheej txheem tshwj xeeb twg rau koj ua, 

tab txawm koj yog ib tug neeg ua haujlwm los yog ib tug tso 

ntawv nrhiav haujlwm, thiaj li mam los thov tau txoj kev yoog 

raws siab. Koj tsis tas yuav siv ib cov lus tshwj xeeb los yog cov 

lus “kev yoog raws siab” thaum uas koj thov tuaj, los yog koj 

tsis tas yuav muab koj qhov kev thov sau ua ntawv tuaj thov. 

Koj tsuas cia li qhia rau koj lub chaw haujlwm hais tias koj xav 

tau ib qho txhim kho los yog kev hloov nyob rau tom haujlwm 

vim hais tias koj muaj ib qho mob lub ces tsis taus. Koj yuav 

tsum npaj muab rau koj lub chaw haujlwm tej ntaub ntawv kom 

txaus los qhia hais tias koj muaj ib tub mob lub cev tsis taus. 

Yog tias koj xav tau kev yoog raws siab nyob rau hauv tus txheej 

txheem tso ntawv nrhiav haujlwm, koj yuav tsum qhia rau lub 

chaw haujlwm paub hais tias koj xav tau ib qho kev hloov los 

yog kev txhim kho rau daim ntawv thov haujlwm ua los yog 

thaum txog tus txheej txheem xam phaj vim hais tias koj muaj 

mob lub cev tsis taus. Koj siv qhov ncauj hais los yog muab sau 

ntawv thov qhov no los tau, los yog tej zaum lwm tus neeg thov 

rau koj los tau. Muab piv txwv, ib tug neeg hauv koj tsev neeg, 

ib tug phooj ywg, tus neeg ua haujlwm pab kev noj qab haus 

huv, los yog lwm tus neeg sawv cev xws li ib tug neeg cob qhia 

nrhiav haujlwm los tau. Tom qab koj thov tag, lub chaw 

haujlwm yuav hais kom muab tej yam ntawv ua kom tiav, los 

yog ua raws li lwm tus txheej txheem. Ib tug txheej txheem twg 

uas lawv kom koj ua yuav tsis pub muab siv los txwv lawv 

muab rau koj los yog los pab hais txog txoj kev yoog raws siab.

Nws yog ib qho tseem ceeb los ceeb toom hais tias koj tsis tas 

yuav tsum muab tas nrho koj cov keeb kwm ntaub ntawv mob 

nkeeg rau lub cev los lub hlwb rau lwm es thiaj li mam tau kev 

yoog raws siab. Koj tsuas yuav tsum muab cov ntaub ntawv uas 

lawv xav tau los thov kev yoog raws iab nkaus xwb. 

16. Ib lub chaw haujlwm puas muaj feem txo kuv 

cov nyiaj hli los yog them kuv tsawg dua li lwm 

tus neeg ua haujlwm uas ua tib txoj haujlwm li 

kuv vim hais tias kuv xav tau ib txoj kev yoog raws 

siab?

Tsis muaj. Koj lub chaw haujlwm yuav yuam tsis tau koj them 

tus nqi los muab ib qho kev yoog raws siab los ntawm txoj kev 

txo koj tus nyiaj hlis los yog them koj tsawg dua li lwm cov 

neeg ua haujlwm uas ua tig txoj haujlwm li koj.